Akrylmaling er en maling hvor bindemidlet er en akrylvariant, der er opløselig i vand.  Egenskaber Akrylmaling er vandbaseret og er især forskellig fra oliemaling, ved at akrylmaling tørrer hurtigere. Når akrylmalingen er tør bliver den vandafvisende, og der kan males ovenpå uden at farverne blandes. Mere maletid og mindre ventetid giver et hurtigere arbejdsflow. Desuden holder farven længere end ved oliemaling, der ofte gulner over tid. Med akrylmaling kan man opnå et resultat der minder om oliemaling, men penselstrøgene kan være tydligere end ved oliemaling. Når man blander vand i akrylmaling, kan man opnå en effekt lidt lig vandfarver.